Diari Oficial de la Generalitat Valenciana


Sumari del DOGV 1750, del 24-03-1992 (1992/800751)

ORDRE de 27 de febrer de 1992, del Conseller de Treball i Afers Socials, per la qual s'estableix un programa d'ajudes a la contractació indefinida de joves desocupats menors de 25 anys i de dones que accedesquen o es reincorporen a l'activitat laboral per compte d'altri.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/02/27/(1)/dof/vci/html**

### Dades del document

Número de DOGV
:   1750

Data del DOGV
:   24-03-1992

Secció del DOGV
:   DISPOSICIONS GENERALS

Número del document
:   1992/800751


Data del document
:   27-02-1992

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

Ordre de 27 de febrer de 1992, del Conseller de Treball i Afers Socials, per la qual s'estableix un programa d'ajudes a la contractació indefinida de joves desocupats menors de 25 anys i de dones que accedesquen o es reincorporen a l'activitat laboral per compte d'altri.  
A fi d'atendre un problema molt concret, com és l?estabilitat dels llocs de treball, i com a desplegament del que estipula l'article 5 del Decret 12/92, de 16 de gener, del Govern Valencià, en matèria de foment de l?ocupació, article cinquè, s'estableix un programa de foment de la contractació laboral indefinida, per tal d'elevar el nivell d'ocupació de la Comunitat Valenciana i els objectius del qual són els de promoure la contractació de joves desocupats menor de 25 anys i de dones desocupades que accedesquen o es reincorporen al mercat de treball.  
Per això, d?acord amb la disposició final segona del Decret 12/92, de 16 de gener, del Consell de la Generalitat Valenciana i fent ús de les facultats que en confereix la Llei 5/83, de 30 de desembre., de Govern Valencià (DOGV 30.12.83), i del Decret 18/1992, de 3 de febrer, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials (DOGV nº 1.723, de data 13.02.92).  
ORDENE:  
Article primer. Objectius  
La Conselleria de Treball i Afers Socials estableix amb aquesta disposició un programa d'ajudes a la contractació indefinida, els objectius del qual són els de crear ocupació estable, dirigida a desocupats menors de 25 anys, demandants de primera ocupació menors de 30 anys, i dones desocupades majors de 25 anys que accedesquen a l'activitat laboral per compte d'altri o que s'hi reincorporen.  
La dotació pressupostada per a l?exercici de 1992, en la línia de subvenció 412/000/92, suma la quantitat de 400 milions de PTA, que es podrà ampliar a 1.000 milions de PTA segons que disposa l'article 37, L.9 de la Llei 7/91, de 28 de desembre, de Pressupostos de la Generalitat Valenciana per a 1992.  
Article segon. Destinataris  
Podran acollir-se a les mesures de foment d'ocupació adoptades, les persones físiques o jurídiques amb àmbit d'actuació en la Comunitat Valenciana que despleguen una activitat amb finalitat de lucre o sense, i que creen llocs de treball estable que reunesquen i complesquen els requisits i les condicions que es contenen en els articles següents.  
A l?efecte indicat, es considerarà creació de llocs de treball estable aquella en què la provisió es realitze mitjançant contracte de treball per compte d'altri, duració indefinida i jornada de treball completa;  
Article tercer. Requisits dels ocupadors  
Les persones físiques o jurídiques esmentades en l'article anterior hauran d'acreditar els següents requisits:  
1. Realitzar una activitat, de caràcter empresarial, professional o sense ànim de lucre de caràcter social o interès públic, amb àmbit territorial en la Comunitat Valenciana.  
2. Estar inscrites com a persones o entitats ocupadores en els règims de la Seguretat Social en què existesca afiliació de treballadors per compte d'altri.  
3. Trobar-se al corrent de les seues obligacions fiscals i de Seguretat Social, o tenir concedit pels organismes competents un ajornament o qualsevol altre benefici de caràcter fiscal o social  
4. No haver amortitzat llocs de treball durant l'any immediat anterior a la/les contractació/ons acollides a aquesta ordre, per: expedient de regulació d'ocupació (tret de causa de força major) o acomiadament declarat nul o improcedent per sentència ferma, o que s'hi haurà reduït el nombre de socis treballadors en el cas que l?entitat sol·licitant siga societat anònima laboral o cooperativa de treball associat.  
Article quart. Requisits dels treballadors  
Els treballadors/es que siguen contractats/des a fi d'acollir-se als beneficis que mes endavant es determinen, hauran de reunir els requisits següents:  
2. Quant a la situació de desocupació, els exigits per la legislació bàsica d'ocupació vigent, i hauran de romandre inscrits com a desocupats/des a les oficines d'ocupació de l?INEM, amb la deguda actualització de la targeta de demanda d'ocupació.  
2. Quant als grups de desocupats o col·lectius amb determinades característiques comunes hauran d'estar enquadrats en algun dels següents:  
2.1. Joves, menors de 25 anys.  
2.2. Demandants de primera ocupació menors de 30 anys.  
2.3. Dones desocupades majors de 25 anys, desocupades de llarga duració.  
2.4. Dones desocupades majors de 25 anys que es reincorporen a l'activitat laboral.  
3. Els/les treballadors/es s'entendran compresos en els apartats anterior de la següent forma:  
3.1.  
Els joves, menors de 25 anys, no els hauran d'haver fet al dia de seua contractació, i acreditaran la seua situació de desocupació amb la mera inscripció en les oficines de l'INEM prèvia a la data del contracte.  
3.2. Seran considerats com a demandants de primera ocupació, menors de 30 anys, els qui el dia de la seua contractació no hagen fet aquesta edat, i la seua experiència laboral pel seu compte o pel d'altri no excedesca de sis mesos, o 180 dies en el cas de cotització diària o setmanal, i que acrediten així mateix la seua situació de desocupació amb la inscripció en les oficines de l'INEM prèvia a la data del contracte.  
3.3. Les dones desocupades majors de 25 anys hauran de romandre inscrites com a tals durant alinenys un any previ a la seua contractació, i haver fet aquesta edat el dia del contracte de treball.  
3.4. S'entendrà que les dones majors de 25 anys es reincorporaran a l'activitat laboral si en els cinc anys anteriors a la seua contractació no han realitzat cap activitat laboral, ni professional col·legiada, i s'acredite la seua situació de desocupació amb la inscripció com a tals a les oficines de l'INEM, durant almenys sis mesos previs a la data del contractl  
4. Els/les treballadors/es no es podran trobar en les següents situacions respecte de l'ocupador sol·licitant:  
4.1. Ser soci, o membre del consell d'administració o òrgan que realitze les seues funcions en les entitats sol·licitants de caràcter societari, mercantil, o cooperatiu.  
4.2. Pertanyer als òrgans de representació i/o direcció en les institucions i entitats sense ànim lucratiu sol·licitants.  
4.3. Tenir relació conjugal o familiar per consanguinitat o afinitat fins al 2n grau inclusivament, amb l'ocupador, o amb els qui ocupen Llocs d'alta direcció si són entitats o persones jurídiques les sol·licitants.  
4.4. Haver tingut una relació laboral per compte d'altri amb l'ocupador l'any immediat anterior a la seua contractació, sota qualsevol modalitat de contracte laboral.  
Article cinquè. Ajudes i quanties  
Les ajudes que s'estableixen en el programa regulat per aquesta disposició tenen el concepte de subvenció per contractació realitzada en els termes establerts i amb el límit global quantitatiu referit en l'article primer.  
Les quanties queden fixades per a l'exercici de 1992 en funció dels apartats següents :  
a) Per contracte indefinit i a jornada completa de desocupats menors de 25 anys, demandants de primera ocupació menors de 30 anys: 500.000 PTA.  
b) Per contracte indefinit i a jornada completa de dones desocupades majors de 25 anys (desocupades de llarga duració o que se reincorporen a l'activitat laboral): 750.000 PTA.  
En tot cas, les subvencions no podran excedir de 750.000 PTA per contracte formalitzat, ni de 61.928.850 PTA per sol·licitant, en aquest cas referit a un mateix exercici, i es concediran si existeix disponibilitat pressupostària per a la seua atenció, i no generaran per si, les contractacions efectuades, dret automàtic a les referides subvencions.  
Les subvencions que es concedesquen en aplicació d'aquest programa seran incompatibles amb altres procedents de qualsevol administració pública, que es concedesquen a idèntiques contractacions i consistesquen en quantitats prèviament fixades a preu fet. A aquest efecte seran compatibles amb els incentius a la contractació que consistesquen en bonificacions i/o exempcions d'índole fiscal o de cotització a la Seguretat Social, segons disposicions legals i reglamentàries vigents.  
Article sisè. Sol·licituds, documentació i terminis  
Els ocupadors i/o les entitats jurídiques, per obtenir les subvencions a la contractació a què es refereixen els articles anteriors, hauran de presentar sol·licitud en el model establert a aquest efecte, a la qual adjuntaran la documentació que a continuació s'especifica per tal de donar curs a aquesta.  
1. Número d'Identificació Fiscal.  
2. Acreditació de la personalitat jurídica, en el cas que el sol·licitant siga una persona jurídica (escriptures, qualificació administrativa, etc)  
3. Declaració jurada sobre el compliment d'allò preceptuat en l'apartat 4 de l'article 3r.  
4. Ofertes genèrica o nominativa d'ocupació relativa als contractes pels quals se sol·licita subvenció.  
5. DNI i còpia de la targeta de demanda d'ocupació actualitzada del/les treballadors/es contractat/des.  
6. Còpies del/les contracte/s de treball visats per l?oficina d'ocupació corresponent, que s'hauran de formalitzar per escrit.  
7. Altes i/o afiliació i alta dels treballadors contractats, en el règim de la Seguretat Social que escaiga.  
8. Compromís subscrit per l?ocupador o persona amb poder bastant, de mantenir el lloc de treball subvencionat un mínim de tres anys, comptadors des de la data del contracte inicial.  
9. Justificació d'estar al corrent en les obligacions fiscals i de Seguretat Social, l'any immediat anterior a la data de sol·licitud.  
10. L'acredotació , en el cas dels demandants de primera ocupació menors de 30 anys, i de les dones que se reincorporen a l'activitat laboral, es realitzarà amb l'aportació addicional de certificat de cotitzacions de les entitats gestores de la Seguretat Social, i declaració jurada dels interessats de no haver exercit professió col·legiada no inclosa en cap dels règims de la Seguretat Social, en el període requerit, per considerarse inclosos en ambdós col·lectius.  
El Lloc de presentació serà la Direcció Territorial de la Conselleria de Treball i Afers Socials de la província on es troben els centres de treball, on s'incorporen els treballadors contractats pels quals se sol·liciten les subvencios.  
En el supòsit que el centres de treball es troben en dues o més províncies distintes, el Lloc de presentació serà a elecció del sol·licitant, i s'indicarà expressament aquesta circumstància la Direcció Territorial de la Conselleria de Treball i Afers Socials de la província en què l'ocupador tinga la seu principal o la Direcció General d'Ocupació i Cooperació a València.  
El termini de presentació de sol·licituds finalitzarà el dia 31 d'octubre de cada exercici en què estiga vigent el programa o, si escau, el següent dia hàbil si aquell no ho fos.  
Article setè. Competències, resolució i recursos  
Les Direccions Territorials de la Conselleria de Treball i Afers Socials demanaran tots els informes que consideren escaients especialment quant al límit per sol·licitant establert en l'article 5è, paràgraf tercer.  
La resolució de les subvencions regulades en aquesta norma s'atribueix al Conseller de Treball i Afers Socials, a proposta del Director General d'Ocupació i Cooperació.  
Les resolucions a què es refereix el paràgraf anterior posaran fi a la via administrativa i contra ells sols es podrà interposar recurs de reposició, previ al recurs contenciós- administratiu, en el termini d'un mes des de la notificació de la resolució corresponent.  
Article vuitè. Pagament i justificació  
La resolució de concessió de les subvencions sol·licitades en condicionarà a la presentació de la documentació acreditativa, esmentada en l'article 6è.  
Comprovats aquests punts i unida la documentació a l'expedient, es procedirà al pagament d'una sola vegada, amb la prevenció al beneficiari d'observar estrictament el compliment de les obligacions que assumeix en percebre fons de caràcter públic.  
Article novè. Obligacions dels ocupadors  
Sense perjudici de les obligacions i drets que l'ordre social vigent estableix per als ocupadors i treballadors, pel que fa a aquesta disposició, es declaren les següents:  
1. Obligacions dels ocupadors.  
1.1. Formalització dels contractes per escrit.  
1.2. Manteniment del Llocs de treball creats durant un mínim de tres anys.  
1.3. Proveir les vacants que es produesquen en els esmentats Llocs de treball amb treballadors que reunesquen idèntics requisits als anteriors, en un termini màxim d'un mes comptador des del cessament d'aquests.  
1.4. No procedir a l'amortització d'altres Llocs de treball per a idèntics motius que els preceptuats en l'article 3r, 4.  
1.5. Facilitar totes les dades i la informació en qüestió relacionades amb les subvencions concedides que els siguen requerides per la Conselleria de Treball i Afers Socials o el personal designat per aquesta per a aquesta comesa, i comunicar a aquesta les incidències i variacions que es produesquen en relació a aquells.  
2. Obligacions dels treballadors  
Com que aquests no són els destinataris directes de les subvencions, quant a aquest programa es refereix, els treballadors únicament tindran l?obligació de facilitar als òrgans competents de la Conselleria de Treball i Afers Socials, quan siguen requerits per a això, informació relativa al lloc de treball que ocupen en la mesura en què estiga subvencionat a l?empara d'aquell.  
Article deu. Revisió dels expedients  
Produirà la revocació parcial o total de les resolucions de concessió de les subvencions l?incompliment pels ocupadors dels termes i condicions relatades en el articles precedents, i de les obligacions que els esmentats ocupadors assumeixen una vegada acceptades aquelles.  
La revocació parcial o total requerirà per a la seua ad'opció l?obertura d'expedient, del qual es donarà audiència als interessats, i en serà l?òrgan competent el mateix que va dictar la resolució controvertida.  
El falsejament o l?ocultació de dades i documents, quan afecten substancialment la concessió i el lliurament de fons públics, produirà, a més, la deducció de responsabilitats en l?ordre jurisdiccional pertinent.  
Article onzè. Control avaluació i seguiment  
Conselleria de Treball i Afers Socials, a través de les seues Direccions Territorials en les províncies de la Comunitat Valenciana, duran a cap les funcions de control de les subvencions concedides, d?acord amb les instruccions impartides per la Direcció General d'Ocupació i Cooperació.  
Correspondrà a la Direcció General d'Ocupació i Cooperació la realització de les funcions d'avaluació del programa en conjunt i del seu seguiment en l?àmbit de la Comunitat Valenciana.  
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració en el marc en què escaiga de la Inspecció de Treball i Seguretat Social.  
DISPOSICIONS ADDICIONALS  
Primera  
Durant els exercicis pressupostaris en què aquest programa romanga en vigor, serà objecte de publicació amb el mateix rang la dotació econòmica per a l?exercici, i les modificacions en els termes, condicions i quanties subvencionables.  
Segona  
Les centrals sindicals signants de la pròrroga del PEV-II per al bieni 1992-1993 seran informades periòdicament de les contractacions sense perjudici dels drets d'informació que els confereix la Llei 21/1991 sobre contractació laboral.  
DISPOSICIO FINAL  
Aquesta ordre entrarà en vigor el mateix dia de la seua publicació en el DOGV i tindrà efecte des de l'1 de gener de 1992.  
València, 27 de febrer de 1992.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI